Vehzeichnig am Älperchilbisamstig isch  scho chley viel Chilbi, uf einisch.  Viel sind nu fir d'Älperchilbi am vorbereitä,  und settid Veh, a Zeichnig begleitä.  Am Abig wird's nu fir mängä spat,  wo's am Sunntig morgä friäh, scho wieder losgahd.  Äs gäbt ja nu drey ander Samstigä, im Oktober,  dr'Vehzuchtpresidänt, hät scho lang, dä Order.    I Sachä Vehuisstellig weis i nu ganz ä Suiberä,  da gid's Buirä, wo Chuäh und Stiär, stundälang tiänd puiderä.  Bi dä mälchä Chiäh, da scheynd äs rächt und luiter,  am Morgä nid alls z'mälchä, gid grossi Uiter.  Und wiä isch äs bi dä galtä Chiäh,  diä miucht-mä, ja meistens niäh.  Erscht speter chund uis, das wär de gar nid d'Meinig,  aber neyschtens Modä, mälchi Chiäh, i dr'galtä Abteilig.